Letné sústredenie talentovanej mládeže v informatike
Piešťany 21. – 31. august 2005

Vážení rodičia, milí mladí priatelia, 
dovoľte nám vysloviť potešenie nad Vašim  rozhodnutím - absolvovať časť prázdnin  na sústredení v informatike a odborníkmi  v tejto oblasti. 
Cieľom sústredenia je rozšíriť znalosti a zručnosti, ktoré jeho účastníci získali počas školského roka v krúžkovej, alebo individuálnej činnosti. Ďalej umožní deťom bližšie sa zoznámiť a prakticky si vyskúšať aj oblasti, s ktorými doteraz nemali možnosť pracovať..
LSTMI je určené pre mládež do 18 rokov. 
Na sústredení budú odborníci v tvorbe v strihaní videa a zvuku na počítači a bude tam aj možnosť zo stavebnice Lego dely. A keďže bude sústredenie v Piešťanoch, určite sa účastníci sústredenia okúpu v termálnej vode a budú mať možnosť spoznať Piešťany a ich okolie.
Lektorský zbor je zložený z  osvedčených odborníkov, ktorí majú bohaté skúsenosti z práce s deťmi a sú profesionálmi v odboroch, ktoré na LSTMI deťom ponúkame. Sústredenia sa zúčastnia aj stredoškoláci, ktorí v minulosti absolvovali LSTMI a sú aktívni v niektorej oblasti, prezentovanej na sústredení. Na sústredení pracujú ako inštruktori, ktorí pomáhajú dospelým lektorom na odborných pracoviskách i vo voľnom čase. Podľa potreby môžu využívať odborné pracoviská na vlastné práce, prípadne štúdium.
Zameranie:
1.	Výpočtová technika:  internet, tvorba www-stránok v html alebo php, programovanie  - jazyky Pascal, C++, operačný systém Linux.
2.	Aplikácia VT, robotika:  konštrukcia robotických modelov zo stavebníc LEGO a ich ovládanie pomocou počítača, futbal robotov.
3.	Videotvorba:  práca so zvukovým reťazcom, práca s videokamerou, tvorba videoklipov, spravodajských šotov, ucelených videoprogramov.
4.	Voľný čas, rekreačný šport: loptové hry, turistika, kúpanie, návšteva kultúrnych pamiatok, hry s počítačmi a  vlastná videotvorba.

Pre každú oblasť bude pripravené odborné pracovisko s technickým zabezpečením potrebným pre túto činnosť. 
Sústredenie bude prebiehať v Školskom výpočtovom stredisku Piešťany na nám. SNP, ubytovanie bude v ubytovacom zariadení ŠVS na Bratislavskej ceste.
Sústredenie sa koná v termíne od 21. do 31. augusta 2005. Príchod účastníkov je v nedeľu 21. augusta do 20.00 hod. končí sa v stredu 31. augusta 2005 o 10.00 hod. Strava začína raňajkami 22.8.2005 a končí raňajkami 31.8.2005.

Spojenie:  Zo železničnej a autobusovej stanice v Piešťanoch smerom na sidlisko Adama Trajana.
Ubytovacie zariadenie Školského výpočtového strediska v Piešťanoch sa nachádza oproti obchodnemu domu Delvita, na druhej strane cesty, vedľa Strednej odbornej školy záhradníckej.
.

Doporučenie pre účastníkov LSTMI :
Odev – spodne prádlo /slipy, trenírky, tielko/, ponožky, pižamo, polovičné košele alebo tričká, krátke nohavice, plavky, celodielna športová súprava / na táborák, výlety /, pre prípad horšieho počasia teplé oblečenie a pršiplášť, na pracovné vyučovanie ľahká domáca súprava.

Obuv – tenisky, prezuvky, /na turistiku môže byť ľahká turistická obuv/.

Hygienické potreby – mydlo, šampón, zubná pasta a kefka, hrebeň, malý a veľký uterák
Ostatná výstroj – turistický ruksak, slnečné okuliare, šiltovka proti slnku, nerozbitná fľaša na občerstvenie s pohárom atď.

Pracovné vybavenie – písacie potreby, guma, štvorčekový zošit A4 alebo A5, malé pravítko

Ostatné vybavenie – podľa uváženia si môžu priniesť ľub. hudobný nástroj, počítač, fotoaparát, programy, knižky, nedokončené stavebnice.

Hygienická a zdravotná služba bude na LSTMI zabezpečená.  Ale je potrebné, aby každý účastník pri prezentácií predložil prehlásenie rodičov o zdravotnej schopnosti (príloha) a kartu poistenca (najlepšie kópia).

Účastnícky poplatok je 2500,- Sk. 
Z toho aspoň 500,-Sk treba poukázať na účet SSE (Unibanka, č.ú.676/ 1200) do 15. augusta 2005. Zvyšok je možné uhradiť v hotovosti pri prezentácii. Ako variabolný symbol uveďte svoje rodné číslo!

Ing. Alojz Kohút
                                       	   	   tajomník SSE

V prípade potreby:
SSE  02/622 433 65, fax 02/622 46 926,  mail skse@skse.sk
Kohút Miro 0905 / 52 1989

.
 Ak sa  z akýchkoľvek príčin LSTMI  nezúčastnite, dajte nám obratom vedieť, aby sme mohli zaradiť ďalšieho záujemcu.